Bibliotecca al Parch

La bibliotecca al Parch l’è una bibliotecca de Milan che la se trœuva dedent del Parch Sempion, ben arent a la statua del Napoleon quell de trii. L'è part del sistema bibliotecari de Milan. Insemma al Bar Bianch a l’è staa vun di duu edifizzi faa sù ind el 1954 per la trienal de Milan quella de des. Carattaristegh L’edifizzi el gh’ha ona pianta a forma de arch – ind el defœura a l’è faa pussee a fœusgia de serc; ind el dedent el regorda ona spiral. Ben carattaristegh a l’è la coverciura de calcestruzz armaa che la ven sù del dedent de la construzion e l’è tegnuda in pee de trii montant a sezion triangolar; i mur hinn faa intregament de vider. Dedent la bibliotecca la gh’ha ona superfizza complessiva de 450m2 e l’è despartida ind la zonna de lecciura de desora invers el zenter de l’edifizzi, e ona zonna per menàss inanz e indree arent al mur pussee esterna. Progettaa dij architett Ico Paris e el Silvi Longh – vuttaa de l’ingegnee Luis Toniett – l’edifizzi l’è decoraa de di picciur e depenc del Brunn Munee e Maver Reggian e de ona scultura fada del Franzesch Somain. Gallaria Referenz Bibliografia Font Padiglione per soggiorno, alla Triennale, in Domus, nº 301, Milano, Editoriale Domus, dicembre 1954, pp. 7-9, ISSN 0012-5377. Roberto Aloi, Nuove architetture a Milano, Milano, Hoepli, 1959. no Liver par profondì l’argoment Ico Parisi, Padiglione di soggiorno. X Triennale di Milano, stampato a cura della Cementeria di Merone, 1959. no Agnoldomenico Pica, Architettura moderna in Milano, Milano, Ariminum, 1964. no Ico Parisi, La biblioteca del Parco Sempione a Milano, Aldebaran, 1994. no Olter progett Wikimedia Commons el gh'ha dent imagin o alter archivi su Bibliotecca al Parch Ligamm de fœura Bibliotecca al Parch Sempion Paolo Campiglio. Grande Motivo al Padiglione Soggiorno